नई मुंबई में रहने वाले पेशे से चार्टर्ड एकाउंटेंट (सीए) प्रमोद गुप्ता भी इसी ट्रेन से सफर कर रहे थे। दैनिक भास्कर से बातचीत में गुप्ता ने बताया कि कसारा स्टेशन से ट्रेन जैसे ही आगे बढ़ी कुछ किन्नर एस9 डिब्बे में पहुंचे जिसमें वे बैठे हुए थे। किन्नरों ने यात्रियों से पैसे मांगने शुरू कर दिए। जो यात्री पैसे नहीं देता किन्नर उसके सामने कपड़े उतार देते, यही नहीं वे यात्रियों से धक्कामुक्की और बदसलूकी भी करते। डिब्बे में बैठी महिला यात्री किन्नरों की इन हरकतों से परेशान थे, लेकिन कोई कुछ नहीं कर पा रहा था।